EkBass/fiwiki-20250220-pages-articles huggingface dataset:
Aldred Scott Warthin

Aldred Scott Warthin (1866–1931) oli yhdysvaltalainen patologi.Henry T. Lynch, Classics in Oncology: Aldred Scott Warthin, M.D., Ph.D. (1866–1931) ACS Journals, viitattu 23.6.2023 Warthin suoritti ennen lääketieteellisiä opintojaan opintoja musiikissa, biologiassa ja kasvitieteessä.James R Wright, Aldred Scott Warthin: Ann Arbor's Erudite, Outspoken, and Academically Transformative Early 20th Century Pathologist National Library of Medicine 2021, viitattu 23.6.2023 Hän sai opettajadiplomin Cincinnati Conservatory of Musicista 21-vuotiaana ja valmistui Michiganin yliopiston lääketieteen koulusta vuonna 1891. Warthin pääsi työskentelemään avustajana sisätautiopissa ja suoritti jatkotutkinnon näyttöjä Wienissä sekä Freiburgissa. Vuonna 1895 hän pääsi työskentelemään Michiganin yliopiston patologian laitokselle. Warthinista tuli vuonna 1903 patologian professori ja Michiganin yliopiston lääketieteellisen keskuksen patologisen laboratorion johtaja. Warthin opetti Michiganin yliopistossa 39 vuoden ajan toimien tästä 28 vuoden ajan laitoksen puheenjohtajana. Warthinin tieteellisen mielenkiinnon kohteet olivat laajat. Vuonna 1913 hän teki yhden ensimmäisistä julkaisuista, joissa keskityttiin syöpätauteihin liittyvän perinnöllisyyden dokumentointiin. Eräästä hänen tutkimastaan suvusta tehty myöhempi tutkimus johti perinnöllisen ei- polypoottisen paksusuolisyövän eli Lynchin oireyhtymän kuvaukseen. Warthin saavutti tunnustusta myös kupan ja ikääntymisen patologian asiantuntijana. Hän julkaisi kattavasti kirurgisen patologian ja kokeellisen patologian alueilla. Warthinin kirjat The Creed of a Biologist, Old Age ja The Physician of the Dance of Death nousivat lääketieteellisen kirjallisuuden klassikoiksi. Warthin myös toimitti lehteä Annals of Internal Medicine. Hän oli Yhdysvalloissa ja kansainvälisesti useiden lääketieteellisten yhdistysten puheenjohtaja 1900-vuosikymmeneltä 1930-luvulle. Warthinilla oli lääketieteen tohtorin lisäksi filosofian tohtorin oppiarvo. Warthinin nimi on annettu Warthinin tuumorille, perikardiittiin liittyvälle Warthinin merkille, kupan diagnostiikassa käytetylle Warthin–Starryn värjäykselle ja tuhkarokossa esiintyville Warthin–Finkeldeyn soluille. == Lähteet == Luokka:Yhdysvaltalaiset lääkärit Luokka:Patologit Luokka:Yhdysvaltalaiset professorit Luokka:Michiganin yliopiston professorit Luokka:Vuonna 1866 syntyneet Luokka:Vuonna 1931 kuolleet
Kimuran tauti

Kimuran tauti on pään ja kaulan alueiden imusolmukkeiden suurentumista aiheuttava tulehduksellinen sairaus. Sen tyypillisiä oireita ovat kivuttomat imusolmukesuurentumat lähellä korvaa. Muutokset ovat olleet keskimäärin 2,5 senttimetrin suuruisia. Useimmiten Kimuran taudin yhteydessä esiintyy veren eosinofiliaa; immunoglobuliini E -arvo saattaa olla potilaalla suurentunut. Sairauteen voi liittyä myös sylkirauhasmuutoksia.Hannu Tuominen, Heikki Kauma, Johannes Littow, Meeri Apaja-Sarkkinen, Kimuran tauti - imusolmukesuurentumien harvinainen syy Aikakauskirja Duodecim 2006, viitattu 23.6.2023 Kimuran taudin sisäelinkomplikaatiot ovat harvinaisia, mutta niitä saattaa ilmetä taudinkulun myöhäisessä vaiheessa. Tällaisia komplikaatioita saattaa esiintyä esimerkiksi munuaisissa, ja ne vaativat pitkäaikaista seurantaa.Chih-Chun Lee, Kuang-Hui Yu, Tien-Ming Chan, Kimura’s disease: A clinicopathological study of 23 cases Frontiers in Medicine 29.12.2022, viitattu 23.6.2023 Kimuran taudin syy on tuntematon. Allergisella reaktiolla infektioon, traumalla tai autoimmuunireaktiolla on epäilty olevan osuus sairauden puhkeamisessa. Kimuran taudin oireet ovat tyypillisesti kroonisia ja aaltoilevia. Keskeisin hoitomuoto on taudin aiheuttamien muutosten kirurginen poisto. Kimuran tautia on todettu enimmäkseen aasialaistaustaisilla miehillä, mutta yksittäisiä tapauksia on ilmennyt myös länsimaisissa valtaväestöissä. Kimuran taudista kärsivien sairaushistoriassa on usein atopia. Kimuran taudin kuvasivat ensimmäisinä Kimm ja Szeto vuonna 1937. Kattavammin taudin määrittelivät Kimura ja muut vuonna 1948. == Lähteet == Luokka:Immunologiset sairaudet
Viestijuoksun Suomen-mestaruuskilpailut 1982

Viestijuoksun Suomen-mestaruuskilpailut 1982 järjestettiin 21.–22. elokuuta Mikkelissa. ==Yleisen sarjan mitalistit== ===Miehet=== Aika 1. osuus 2. osuus 3. osuus 4. osuus 4 × 100 m 1\. Oulun Pyrintö 40,53 Markku Pekkala Jouko Hassi Jukka Sihvonen Eero Palola 2\. Raision Urheilijat 41,71 Juhani Kosunen Raimo Koskela Kari Lehtonen Ari Salonen 3\. Raahen Vesa 41,97 Kari Joentakanen Jarmo Eronen Jorma Lahtinen Keijo Alaspää 4 × 400 m 1\. Turun Toverit 3.12,09 Reijo Kantonen Jukka Paajanen Jari Niemelä Markku Laine 2\. Kuhmon Kiva 3.12,76 Risto Heikkinen Heikki Rusanen Pekka Rusanen Matti Rusanen 3\. Oulun NMKYU 3.12,95 Olavi Ala-aho Juha Himanka Jaakko Kemola Kari Ala-aho 4 × 800 m 1\. Helsingin Kisa-Veikot 7.32,87 Mikael Fogelholm Yrjö Hytönen Eero Kytölä Ilkka Äyräväinen 2\. Tampereen Pyrintö 7.33,04 Jukka Viitasaari Erkki Hurttia Jari Hemmilä Pekka Hurskainen 3\. Viipurin Urheilijat 7.33,35 Asser Pettinen Matti Salonen Vesa Laukkanen Jouni Kareinen 4 × 1 500 m 1\. Helsingin Kisa-Veikot 15.32,13 Petri Bergman Yrjö Hytönen Eero Kytölä Ilkka Äyräväinen 2\. Tampereen Pyrintö 15.29,38 Jukka Viitasaari Erkki Hurttia Pekka Hurskainen Jari Hemmilä] 3\. Tornion Pyry 15.36,89 Raimo Vanha Jyrki Kenttälehto Vesa Kähkölä Rauno Uusitalo ===Naiset=== Aika 1. osuus 2. osuus 3. osuus 4. osuus 4 × 100 m 1\. Helsingfors IFK 47,80 Helena Andersson Kati Annala Charlotta Segercrantz Laila Andersson 2\. Kauhajoen Karhu 48,15 Ritva Pättikangas Riitta Maunula Raili Ahola Helinä Laihorinne 3\. Tampereen Pyrintö 48,19 Anne Ala-Hakuni Anne-Elina Palonen Jaana Kivinen Satu Jääskeläinen 4 × 400 m 1\. Helsingfors IFK 3.49,40 Helena Andersson Siv Karlström Charlotta Segercrantz Pia Lemström 2\. Oulun Pyrintö 3.50,35 Liisa Ahvenjärvi Soile Joona Kirsti Törmälä Irene Lusikka 3\. Leppävaaran Sisu 3.50,75 Raili Perkola Tuuli Heinonen Riitta Ketonen Merja Vuorinen 4 × 800 m 1\. Karis IK 9.02,75 Ilona Könönen Barbro Ahonenn Nina Svanbäck Yvonne Hannus 1\. Oulun Pyrintö 9.02,75 Marja Haapakoski Tuija Manninen Liisa Ahvenjärvi Irene Lusikka 3\. Joensuun Kataja 9.12,29 Raija Huttunen Taina Nissinen Teija Kurvinen Anne Rummukainen ==Lähteet== * * Luokka:Viestijuoksun Suomen-mestaruuskilpailut Luokka:Mikkelin urheilutapahtumat Luokka:Vuoden 1982 yleisurheilu
Dahurianalppiruusu

Dahurianalppiruusu (Rhododendron dauricum) on alppiruusujen sukuun kuuluva puuvartinen, osittain ainavihanta laji. == Ulkonäkö == Dahurianalppiruusu on pystykasvuinen, ja kasvaa 1–2.5 metrin kokoiseksi. Sen lehdet ovat soikeita, halkaisijaltaan korkeintaan senttimetrin leveitä ja neljä senttimetriä pitkiä. Kukat ovat kellomaisia, ja niitä kasvaa 1–18 yhdessä pensaassa. Kukat ovat väriltään vaihtelevasti pinkinvioletista valkoiseen, sekä halkaisijaltaan 2,5–4 cm. == Levinneisyys ja elinympäristö == Dahurianalppiruusua esiintyy Keski- ja Pohjois-Aasiassa, muun muassa Koreassa, Japanissa ja itäisessä Siperiassa. Dahurianalppiruusu kasvaa 0–1600 metrin korkeudessa merenpinnasta, yleensä lehtipuiden lähellä joen äärellä tai vuoren rinteellä. Sitä tavataan kosteilla, keski- ja vähäravinteisilla sekä myös happamilla maaperillä. Dahurianalppiruusu kukkii maantieteellisestä sijainnistaan riippuen eri vuodenaikoihin, mutta esimerkiksi Suomeen tulleet yksilöt kukkivat huhtikuussa. == Lähteet == Luokka:Alppiruusut
Denys–Drashin oireyhtymä

Denys–Drashin oireyhtymä on harvinainen geneettinen häiriö, jossa yhdistyvät munuaistauti (jatkuva proteinuria tai nefroottinen oireyhtymä), Wilmsin tuumori ja urogenitaalialueen poikkeavuudet.Denys Drash syndrome Orphanet, viitattu 24.6.2023 Denys–Drashin oireyhtymään liittyvä munuaistauti ilmenee yleensä ensimmäisten elinkuukausien aikana.Denys-Drash syndrome Genetic and Rare Diseases Information Center, viitattu 24.6.2023 Tyypillisesti varhaislapsuudessa alkava nefroottinen oireyhtymä johtaa loppuvaiheen munuaissairauteen 1–15 vuoden sisällä. Jopa 90 %:n Denys–Drash-oireyhtymää sairastavista on arvioitu sairastuvan Wilmsin tuumoriin, joka on harvinainen munuaissyövän muoto. Oireyhtymästä kärsivillä miehillä ulkoiset sukupuolielimet eivät näytä selkeästi miehen eivätkä selkeästi naisen sukupuolielimiltä tai näyttävät naisen sukupuolielimiltä. Karyotyypin 46,XY henkilöillä esiintyy muun muassa hypospadiaa ja piilokiveksisyyttä. Oireyhtymää sairastavilla naisilla sukupuolielimet ovat kuitenkin yleensä normaalisti kehittyneet, ja naisilla saatetaankin todeta vain erillinen nefroottinen oireyhtymä. Noin 10 %:lla oireyhtymää sairastavista on munuaisissa ja virtsateissä sellaisia synnynnäisiä anomalioita kuin hevosenkenkämunuainen, kahden virtsanjohtimen lähteminen yhdestä munuaisesta, urogenitaalisinus tai vesikoureteraalinen refluksi. Kohonnut verenpaine on Denys–Drashin oireyhtymässä yleinen. Denys–Drashin oireyhtymä johtuu mutaatioista WT1-geenissä. Se periytyy autosomissa vallitsevasti, mutta johtuu useimmiten de novo -mutaatioista eli uusista geenimuutoksista ilman aiempaa sukuhistoriaa. Denys–Drashin oireyhtymän tarkasta yleisyydestä ei ole tietoa. Erotusdiagnostiikassa voidaan huomioida WAGR-oireyhtymä, Frasierin oireyhtymä, Meachamin oireyhtymä, suomalaistyyppinen synnynnäinen nefroosi, idiopaattinen nefroottinen oireyhtymä ja diffuusi mesangiaalinen skleroosi. Denys–Drashin oireyhtymän ennuste vaihtelee laajasti. Useimmat sairastuneet ovat kuitenkin eläneet aikuisikään. Keskeisiä kuolleisuuden aiheuttajia ovat olleet munuaisten vajaatoiminta ja levinnyt Wilmsin tuumori. == Lähteet == Luokka:Oireyhtymät Luokka:Perinnölliset sairaudet
Emely de Heus

Emely de Heus (s. 10. helmikuuta 2003) on alankomaalainen autourheilija. Hän kilpailee nykyään F1 Academy -sarjassa. Hän on aiemmin kilpaillut W Series -sarjassa sekä Formula 4 -luokan Espanjan ja Yhdistyneiden Arabiemiirikuntien sarjoissa. == Lähteet == == Aiheesta muualla == * Interview: W Series- debutante De Heus aast op podiumplekken Luokka:Alankomaalaiset autourheilijat Luokka:W Series -kuljettajat Luokka:F1 Academy -kuljettajat Luokka:Vuonna 2003 syntyneet Luokka:Elävät henkilöt
Léna Bühler

Léna Bühler (s. 9. heinäkuuta 1997) on sveitsiläinen autourheilija. Hän kilpailee nykyään F1 Academy -sarjassa. Hän on aiemmin kilpaillut Formula 3 -luokan Formula Regional European Championship -sarjassa sekä Formula 4 -luokan Espanjan ja Yhdistyneiden Arabiemiirikuntien sarjoissa. == Lähteet == == Aiheesta muualla == * Léna Bühler: Vom Kart in die Formel 4 * Léna Bühler veut "tout donner" pour ses débuts en Formule 4 Luokka:Sveitsiläiset autourheilijat Luokka:F1 Academy -kuljettajat Luokka:Vuonna 1997 syntyneet Luokka:Elävät henkilöt
Robert Virves

Robert Virves (s. 8. heinäkuuta 2000) on virolainen ralliautoilija. Virves voitti Junior WRC -sarjan mestaruuden vuonna 2022. Hän voitti Latvian juniorisarjan mestaruuden vuonna 2019 ja Viron juniorisarjan mestaruuden vuonna 2020. Hänen kartanlukijanaan toimii Sander Pruul. Virves sijoittui kolmanneksi WRC2-luokassa Puolan MM-rallissa kaudella 2024. Akropolis-rallissa Virves ajoi saman ajan kuin Sami Pajari, jolloin WRC2-luokan voitto ratkaistiin ensimmäisen erikoiskokeen voiton perusteella Sami Pajarille. == Lähteet == Luokka:Virolaiset ralliautoilijat Luokka:Rallin nuorten maailmanmestarit Luokka:Vuonna 2000 syntyneet Luokka:Elävät henkilöt
Taina Rantanen

Taina Tuulikki Rantanen (s. 1959 Tampere) on gerontologian ja kansanterveyden professori Jyväskylän yliopistossa. Hän tutkii muun muassa vanhenemisen vaikutuksia toimintakykyyn, liikkumiseen ja aktiivisuuteen. Rantanen oli mukana perustamassa Jyväskylän ja Tampereen yliopiston yhteistä Gerontologian tutkimuskeskusta (GEREC) ja toimi sen johtajana 2014–2015. Rantanen on saanut Schildtin palkinnon (2016), pohjoismaisen gerontologian Sohlbergin palkinnon (2018) ja Jyväskylän yliopiston myöntämän Tieteellisen tiedon julkistamispalkinnon (2013) sekä Tieteellinen läpimurto -palkinnon (2021). Rantanen kutsuttiin Suomalaisen Tiedeakatemian jäseneksi keväällä 2022. Rantanen on julkaissut 350 alkuperäisjulkaisua, useita kirjan lukuja ja ammatillisia sekä yleistajuisia kirjoituksia. Hän on saanut muun muassa Euroopan tutkimusneuvoston (ERC) viisivuotisen Advanced Grantin (2016–2021), Suomen Akatemian rahoitusta eri projekteihin (2000–2022) ja opetus- ja kulttuuriministeriön rahoitusta useisiin liikuntatieteellisiin tutkimusprojekteihin (1985–2024). Rantanen on Professoriliiton Jyväskylän paikallisosaston varapuheenjohtaja, Professoriliiton valtuuskunnan jäsen ja useiden gerontologian alan tieteellisten lehtien toimituskunnan jäsen. ==Lähteet== ==Aiheesta muualla== * Taina Rantanen Jyväskylän yliopiston Converis-tutkimustietojärjestelmässä * Luokka:Suomalaiset professorit Luokka:Jyväskylän yliopiston professorit Luokka:Vuonna 1959 syntyneet Luokka:Elävät henkilöt
Wilhelm Christophersen

Wilhelm Christopher Christophersen (15. joulukuuta 1832 Brevik – 26. heinäkuuta 1913 Kristiania) oli norjalainen diplomaatti ja Norjan ulkoministeri vuosina 1908–1910. ==Lähteet== ==Aiheesta muualla== Luokka:Norjan ulkoministerit Luokka:Norjalaiset diplomaatit Luokka:Vuonna 1832 syntyneet Luokka:Vuonna 1913 kuolleet
Luka Milivojević

Luka Milivojević (s. 7. huhtikuuta 1991 Kragujevac, Serbian ST, Jugoslavia) on serbialainen jalkapalloilija, pelipaikaltaan keskikenttäpelaaja. Hän edustaa Yhdistyneissä arabiemiirikunnissa Shabab Al Ahli Clubia. Hän on pelannut aiemmin kotimaansa lisäksi Belgian, Kreikan ja Englannin pääsarjoissa. Hän on pelannut Serbian maajoukkueessa 39 ottelua vuosina 2012–2020. Milivojević edusti kotimaassaan Radnički Kragujevacia, Radia ja tammikuusta 2012 heinäkuuhun 2013 Belgradin Punaista tähteä. Hän voitti Serbian cupin vuonna 2012. Kaudella 2013–2014 hän pelasi Belgiassa Anderlechtin joukkueessa ja voitti Belgian liigamestaruuden. Syyskuussa 2014 Milivojević siirtyi Kreikkaan Olympiakoksen joukkueeseen ja pelasi siellä tammikuuhun 2017 saakka, ensimmäisen kauden lainasopimuksella. Hän voitti kolme kertaa Kreikan liigamestaruuden. Vuonna 2015 hän voitti Kreikan cupin ja teki tuolloin seitsemässä cup-ottelussa neljä maalia. Hän pelasi Serbian Superliigassa 85 ottelua, joissa hän teki kymmenen maalia, Belgian liigassa 19 ottelua tekemättä maaleja ja Kreikan Superliigassa 62 ottelua, joissa hän teki 11 maalia. Milivojević siirtyi tammikuussa 2017 englantilaisseura Crystal Palaceen, jossa hän pelasi kesään 2023 saakka. Hän pelasi kaudella 2017–2018 Valioliigassa 36 ottelua ja teki niissä kymmenen maalia. Seuraavalla kaudella hän pelasi täydet minuutit joukkueensa kaikissa 38 valioliigaottelussa ja teki 12 maalia, joista kaksi lokakuussa Arsenalia vastaan. Hän pelasi kaikkiaan 183 valioliigaottelua ja teki niissä 28 maalia. Liigacupissa hän teki yhden maalin elokuussa 2022. Hän toimi myös joukkueen kapteenina mutta sai kahtena viimeisenä kautenaan melko vähän peliaikaa. Milivojević pelasi Mestarien liigassa 13 ottelua ja Eurooppa-liigassa yhdeksän ottelua. Milivojević pelasi Serbian maajoukkueessa ensimmäisen kerran marraskuussa 2012 ystävyysottelussa Chileä vastaan. Hän pelasi kaikkiaan 39 maaottelua, joista 13 ottelua kuului MM-karsintaan, kahdeksan ottelua EM-karsintaan, yksi ottelu kansojen liigaan ja kaksi ottelua vuoden 2018 MM-kilpailuihin. Hän pelasi avauskokoonpanossa 30 kertaa. Hän pelasi viimeisen maaottelunsa lokakuussa 2020 Kansojen liigassa Unkaria vastaan. Hän teki maaotteluissaan yhden maalin, lokakuussa 2017 MM- karsintaottelussa Itävaltaa vastaan. == Lähteet == Luokka:Serbialaiset jalkapalloilijat Luokka:Vuonna 1991 syntyneet Luokka:Elävät henkilöt
Christophersen

Christophersen on seuraavien henkilöiden sukunimi: * Henning Christophersen (1939–2016), tanskalainen poliitikko * Solveig Christov (oik. Christophersen, 1918–1984), norjalainen kirjailija * Wilhelm Christophersen (1832–1913), norjalainen diplomaatti
Talviuniversiadit 1968

V Talviuniversiadit järjestettiin Itävallan Tirolissa pääpaikkana Innsbruck 21.–28. tammikuuta 1968. Pikaluistelun, taitoluistelun ja jääkiekon kilpailut käytiin Innsbruckissa, jääkiekon yksi ottelu Feldkirchissä, murtomaahiihto Seefeldissä, mäkikisa Absamissa ja alppihiihto Innsbruckin ympäristössä alpeilla. ==Urheilulajit== Kilpailuissa jaettiin mitaleja 23 eri urheilulajissa. (Suluissa oleva numero kertoo lajin kilpailutapahtumien määrän) * Alppihiihto (5) * Jääkiekko (1) * Maastohiihto (4) * Taitoluistelu (3) * Yhdistetty (1) * Mäkihyppy (1) * Pikaluistelu (4) ==Osallistujamaat== * * * * * * * * * * * * * * * * * * * * * * * * * * ==Mitalitaulukko== Sijoitus Maa Kultaa Hopeaa Pronssia Yhteensä 1\. Neuvostoliitto 8 6 5 19 2\. Yhdysvallat 4 3 3 10 3\. Japani 3 4 4 11 4\. Tšekkoslovakia 3 3 2 8 5\. Norja 2 1 0 3 6\. Itävalta 1 2 3 6 7\. Länsi-Saksa 1 1 1 3 8\. Sveitsi 1 0 0 1 9\. Suomi 0 1 2 3 10\. Ranska 0 1 0 1 10\. Puola 0 1 0 1 12\. Italia 0 0 2 2 13\. Kanada 0 0 1 1 ===Viitteet=== *
Brevik

pienoiskuva|Asutusta Brevikissä. Brevik on entinen Norjan kunta ja vuodesta 1964 osa Porsgrunnin kuntaa. Siellä oli noin 2 100 asukasta vuonna 2020. Brevikissä on muun muassa kalkkilouhos, Norcemin sementtitehdas ja Diplom-Isin jäätelötehdas. Brevik komm.svg|Brevikin vaakuna. Stathelle og Brevik.jpg|Grenlandsbrua-silta yhdistää Brevikin ja Bamblen kunnassa sijaitsevan Stathellen. Town of Brevig (JW Edy plate 33).jpg|Brevik John William Edyn akvatintassa vuodelta 1800. Brevik jernbanestasjon hovedfasade - mot veien.jpg|Rautatieasema. ==Tunnettuja henkilöitä== * Cort Adeler (1622–1675), amiraali ==Lähteet== ==Aiheesta muualla== Luokka:Porsgrunn Luokka:Norjan entiset kunnat
Tiedoston poistaminen

Tiedoston poistaminen on tietokoneissa tehtävä operaatio, jossa tiedosto poistetaan. Useimmat käyttöjärjestelmät siirtävät tiedoston ensin roskakoriin, jossa lopullisen poiston voi tehdä. Kun tiedosto lopullisesti poistetaan, niin tiedostojärjestelmään laitetaan sen kohdalle merkintä, joka tarkoittaa että tila on vapaata. Tiedoston tiedot poistuvat lopullisesti kuitenkin vasta kun vapaan tilan päälle laitetaan uutta tietoa. Poisto tehdään yleensä kiintolevyn tilan vapauttamisen vuoksi. Luokka:Tiedonhallinta
Dakar-ralli 1984

pienoiskuva|Metge/Lemoyne -kaksikon Porsche. Pariisi-Dakar-ralli 1984 (myös Pariisi-Algiers-Dakar) oli 6. Dakar-ralli, joka ajettiin 1. tammikuuta 1984 ja 20. tammikuuta 1984 välisenä aikana. Kilpailun lähtöpaikka oli Pariisissa Ranskassa (Place de la Concorde) ja päätepiste Dakarissa Senegalissa (Rose Lake). Kilpailun pituus oli ja reitti kulki Ranskan, Algerian, Nigerin, Ylä- Voltan, Norsunluurannikon, Sierra Leonen, Guinean ja Senegalin alueella. Kilpailuun ilmoittautui 427 kilpailijaa, joista 313 oli autoja tai kuorma- autoja, ja 114 moottoripyörää. Kilpailun maaliin pääsi 148 ajoneuvoa, joista 98 oli autoja tai kuorma-autoja, ja 50 moottoripyöriä. Yleiskilpailun voitti kaksikko René Metge/Dominique Lemoyne Porsche 911:sta. Moottoripyörien kategorian voitti Gaston Rahier BMW:llä. Kuorma-autojen kategorian voitti kaksikko Lalleu/Durce Mercedeksellä. == Lähteet == Luokka:Dakar-ralli Luokka:Vuoden 1984 moottoriurheilu
Dakar-ralli 1983

Pariisi-Dakar-ralli 1983 (myös Pariisi-Algiers-Dakar) oli 5. Dakar-ralli, joka ajettiin 1. tammikuuta 1983 ja 20. tammikuuta 1983 välisenä aikana. Kilpailun lähtöpaikka oli Pariisissa Ranskassa (Place de la Concorde) ja päätepiste Dakarissa Senegalissa (Rose Lake). Kilpailun pituus oli ja reitti kulki Ranskan, Algerian, Nigerin, Ylä-Voltan, Norsunluurannikon, Malin, Mauritanian ja Senegalin alueella. Kilpailuun ilmoittautui 385 kilpailijaa, joista 253 oli autoja tai kuorma-autoja, ja 132 moottoripyörää. Kilpailun maaliin pääsi 123 ajoneuvoa, joista 94 oli autoja tai kuorma-autoja, ja 29 moottoripyöriä. Autojen kategorian voitti kaksikko Jacky Ickx/Claude Brasseur Mercedes 280 GE:llä. Moottoripyörien kategorian voitti Hubert Auriol BMW:llä. Kuorma- autojen kategorian voitti kolmikko Groine/De Saulieu/Malferiol Mercedeksellä. Ranskalainen moottoripyöräilijä Jean-Noël Pineau kuoli kilpailussa törmäyksessä sotilasajoneuvon kanssa. == Lähteet == Luokka:Dakar-ralli Luokka:Vuoden 1983 moottoriurheilu
Dakar-ralli 1982

Pariisi-Dakar-ralli 1982 (myös Pariisi-Algiers-Dakar) oli 4. Dakar-ralli, joka ajettiin 1. tammikuuta 1982 ja 20. tammikuuta 1982 välisenä aikana. Kilpailun lähtöpaikka oli Pariisissa Ranskassa (Place de la Concorde) ja päätepiste Dakarissa Senegalissa (Rose Lake). Kilpailun pituus oli ja reitti kulki Ranskan, Algerian, Malin ja Senegalin alueella. Kilpailuun ilmoittautui 385 kilpailijaa, joista 233 oli autoja, 129 moottoripyörää ja 23 kuorma-autoja. Kilpailun maaliin pääsi 127 ajoneuvoa, joista 94 oli autoja ja 33 moottoripyöriä. Autojen kategorian voitti kolmikko Claude Marreau/Bernard Marreau Renaultilla. Moottoripyörien kategorian voitti Cyril Neveu Hondalla. Kuorma-autojen kategorian voitti kolmikko Groine/De Saulieu/Malferiol Mercedeksellä. Hollantilainen moottoripyöräilijä Bert Oosterhuis kuoli kilpailun aikana. == Lähteet == Luokka:Dakar-ralli Luokka:Vuoden 1982 moottoriurheilu
Dakar-ralli 1981

Pariisi-Dakar-ralli 1981 (myös Pariisi-Algiers-Dakar) oli kolmas Dakar-ralli, joka ajettiin 1. tammikuuta 1981 ja 20. tammikuuta 1981 välisenä aikana. Kilpailun lähtöpaikka oli Pariisissa Ranskassa (Trocadéro) ja päätepiste Dakarissa Senegalissa (Rose Lake). Kilpailun pituus oli ja reitti kulki Ranskan, Algerian, Malin, Ylä-Voltan, Norsunluurannikon ja Senegalin alueella. Kilpailuun ilmoittautui 291 kilpailijaa, joista 170 oli autoja, 106 moottoripyörää ja 15 kuorma-autoja. Kilpailun maaliin pääsi 91 ajoneuvoa, joista 60 oli autoja, 28 moottoripyöriä ja 3 kuorma-autoa. Autojen kategorian voitti kaksikko Metge/Giroux Range Roverilla. Moottoripyörien kategorian voitti Hubert Auriol BMW:llä. Kuorma-autojen kategorian voitti kolmikko Villette/Gabrielle/Voillerau Alm-Acmatilla. == Lähteet == Luokka:Dakar-ralli Luokka:Vuoden 1981 moottoriurheilu
Dakar-ralli 1980

Pariisi-Dakar-ralli 1980 (myös Pariisi-Algiers-Dakar) oli toinen Dakar-ralli, joka ajettiin 1. tammikuuta 1980 ja 23. tammikuuta 1980 välisenä aikana. Kilpailun lähtöpaikka oli Pariisissa Ranskassa (Trocadéro) ja päätepiste Dakarissa Senegalissa (Rose Lake). Kilpailun pituus oli ja reitti kulki Ranskan, Algerian, Malin, Mauritanian, Nigerin, Ylä-Voltan ja Senegalin alueella. Kilpailuun ilmoittautui 216 kilpailijaa, joista 116 oli autoja, 90 moottoripyörää ja 10 kuorma-autoja. Kilpailun maaliin pääsi 81 ajoneuvoa, joista 49 oli autoja, 25 moottoripyöriä ja 7 kuorma-autoa. Autojen kategorian voitti kaksikko Kotulinsky/Luffelman Volkswagenilla. Moottoripyörien kategorian voitti Cyril Neveu Yamahalla. Kuorma-autojen kategorian voitti kolmikko Ataquat/Boukrif/Kaoula Sonacomella. == Lähteet == Luokka:Dakar-ralli Luokka:Vuoden 1980 moottoriurheilu
Lähettiläs liemessä

Lähettiläs liemessä (tv-esityksessä Tohelointia kerrakseen, Carlton-Browne of the F.O.) on Jeffrey Dellin ja Roy Boultingin yhdessä käsikirjoittama ja ohjaama brittiläinen komediaelokuva vuodelta 1958. Diplomaattiaiheisen satiirin pääosissa näyttelevät Terry-Thomas ja Peter Sellers. == Juoni == Britti-imperiumista hiljattain itsenäistyneestä kuvitteellisesta Gaillardian saarivaltiosta löydetään kobolttia, ja entiset siirtomaaherrat ryhtyvät sitä saadakseen lämmittämään suhteita entisen siirtomaansa nykyhallintoon. Neuvottelujen tuloksena maa päätetään jakaa kahtia, mutta sopimustekstissä malmivarat jäävätkin brittien kannalta rajan väärälle puolelle. == Vastaanotto == Helsingin Sanomien Mikael Fränti luonnehti elokuvaa miellyttävällä tavalla brittiläiseksi komediaksi, jossa uraansa aloitteleva Peter Sellers jää vielä kuivakiskoisen Terry-Thomasin varjoon. ==Lähteet== == Aiheesta muualla == * Luokka:Vuoden 1958 brittiläiset elokuvat Luokka:Brittiläiset komediaelokuvat
Jono

Jono on joukko peräkkäin järjestykseen asettuneita henkilöitä, jotka odottavat pääsyä johonkin kohteeseen. Jonossa liikutaan vähitellen eteenpäin kunnes tulee oma vuoro. Jonoja on usein esimerkiksi julkisissa toimitiloissa kuten myymälöissä. Suomalaiset tunnetaan laajasti lojaaleina jonottajina. Sanotaan, että he kokevat eräänlaista yhteenkuuluvuuden tunnetta jonottamalla. Muun muuassa Saksassa asiallinen jonottaminen on huomattavasti harvinaisepaa. == Lähteet == Luokka:Ihmisen toiminta
Jääkiekko talviuniversiadeissa 1968

Vuoden 1968 talviuniversiadien jääkiekkoturnaus pelattiin Innsbruckissa 19.-25. tammikuuta 1968. Paikkana oli Innsbruckin olympiahalli. Tosin yksi peleistä pelattiin Feldkirchissä. Turnaukseen osallistui kuusi joukkuetta eli Itävalta, Kanada, Neuvostoliitto, Ruotsi, Suomi ja Tšekkoslovakia. == Sarja - lopputilanne ja ottelut == Joukkue O V T H Maalit Pts URS TCH CAN FIN SWE AUT align=left 5 4 1 0 54–8 9 6-1 5-5 8-0 14-2 21-0 align=left 5 4 0 1 34-19 8 8-4 6-1 10-5 9-3 align=left 5 2 2 1 26–18 6 4–1 3-3 10–1 align=left 5 2 0 3 14-23 4 5-3 7-2 align=left 5 1 1 3 22–34 3 9-2 align=left 5 0 0 5 5–56 0 == Parhaat pelaajat == Maalivahti: Pavel Wohl (Tšekoslovakia) Puolustaja: Aleksei Makarov (Neuvostoliitto) Hyökkääjä: Vladimir Jurzinov (Neuvostoliitto) == Mitalistijoukkueiden pelaajat == Hopeaa: \---- Maalivahdit: Nikolai Kulkov, Nikolai Tolstikov; puolustajat: Aleksei Makarov, Aleksei Boginov, Vladimir Merinov, Vladimir Aljošin, Stanislav Šegolev; hyökkääjät: Aleksandr Striganov , Vladimir Jurzinov, Juris Reps, Valentin Kozin, Vladimir Šadrin, Juri Tšitšurin, Igor Tuzik, Anatoli Belonozkin, Sergei Serebrjakov, Aleksander Šoman, Aleksandr Golembiovski; valmentaja: Dmitri Boginov Kultaa: \---- Maalivahdit: Marcel Sakac, Pavel Wohl; puolustajat: Pavel Baciak, Vladimir Lukscheider, Milan Strbik, Jan Trnka, Marian Mihok, Peter Staron; hyökkääjät: Lubomir Bauer, Jan Biely, Petr Brdicka, Jan Eysselt, Václav Libora, Petr Podlaha, Karel Ruml, Marek Sykora, Josef Ulrych, Pavel Volek Pronssia: (=Toronto Varsity Blues - Toronton yliopisto) \---- John Wrigley, Peter Adamson, Jim Miles, Peter Speyer, Bob Hamilton, Brian Jones, Gordon Cunningham, Paul Laurent, Ward Passi, Don Fuller, Murray Sroud, Bob McClelland, Mike Riddell, Brian St.John, John Gordon, Paul McCann, Terry Parsons Neljäs sija: \---- Maalivahdit: Matti Peltonen; puolustajat: Juhani Iso-Eskeli, Kari Kekeläinen, Jaakko Marttinen, Matti Väisänen, Heikki Kiuru; hyökkääjät: Kauko Alkunen, Pertti Ansakorpi, Pertti Arvaja, Jorma Borgström, Jaakko Honkanen, Kimmo Kantanen, Hans Martin, Jorma Saarikorpi, Christer Thun, Jorma Thusberg, Reijo Hakanen ==Lähteet== *Universiadit - 1967-1968 *1968- Ice Hockey - 5th Winter Universiade in Innsbruck *Jääkiekon tilastotieteilijäin foorumi (käännetty venäjästä) Luokka:Talviuniversiadit 1968 Luokka:Vuoden 1968 jääkiekko Luokka:Itävallan jääkiekko
Marc Guéhi

Addji Keaninkin Marc-Israel Guéhi (s. 13. heinäkuuta 2000 Abidjan, Norsunluurannikko) on englantilainen jalkapalloilija, pelipaikaltaan keskuspuolustaja. Hän edustaa Englannin Valioliigassa pelaavaa Crystal Palacea ja on pelannut myös Englannin maajoukkueessa. Guéhi pelasi Chelsean junioreissa vuodesta 2007. Hän pääsi pelaamaan Chelsean edustusjoukkueessa vain kahdessa liigacupin ottelussa syksyllä 2019. Hän avasi liigauransa kahdella lainapestillä Swansea Cityssä, jossa hän pelasi tammikuusta 2020 kauden 2020–2021 loppuun yhteensä 52 mestaruussarjaottelua ja viisi nousukarsintaottelua. Hän siirtyi heinäkuussa 2021 Crystal Palaceen ja pelasi Valioliigassa ensimmäisellä kaudellaan 36 ottelua, joissa hän teki kaksi maalia, ja toisella 37 ottelua, joissa hän teki yhden maalin. Kaudella 2023–2024 hän pelasi vain 25 valioliigaottelua, sillä helmikuun alussa tullut polvivamma piti hänet poissa kentiltä kolmisen kuukautta. Hän pelasi loukkaantumiseensa saakka kaikki valioliigaottelunsa avauskokoonpanossa. Kaudella 2021–2022 Crystal Palace ylsi FA Cupissa välieriin ja Guéhi teki tuolloin viidessä cup-ottelussaan kaksi maalia. Hän pelasi myös välierässä, jonka Crystal Palace hävisi Chelsealle. Guéhi pelasi Englannin eri nuorisomaajoukkueissa yli 50 ottelua. Vuonna 2017 hän saavutti alle 17-vuotiaiden EM-kilpailuissa hopeaa ja voitti saman ikäluokan maailmanmestaruuden. Hän oli EM-kilpailuissa joukkueen kapteeni ja teki MM- kilpailujen loppuottelussa Espanjaa vastaan Englannin viidestä maalista neljännen. Hän pelasi kaksi ottelua alle 21-vuotiaiden EM-kilpailuissa 2021. Guéhi on pelannut Englannin A-maajoukkueessa heinäkuun 15. päivään 2024 mennessä 17 ottelua, joissa hän on ollut 15 kertaa avauskokoonpanossa. Hän pelasi maaliskuussa 2022 täydet minuutit ystävyysottelussa Sveitsiä vastaan, tuli kesäkuussa 2022 muutamaksi minuutiksi vaihdosta kentälle Kansojen liigan ottelussa Italiaa vastaan ja pelasi kolme päivää myöhemmin täydet minuutit Kansojen liigan ottelussa Unkaria vastaan. Vuonna 2023 hän pelasi viisi EM- karsintaottelua ja yhden ystävyysottelun. Kesäkuussa 2024 hän pelasi kaksi ystävyysottelua. EM-kilpailuissa 2024 hän pelasi täyden ajan yhtä vaille kaikissa hopeaa saavuttaneen Englannin otteluissa. Puolivälieräottelusta hän oli sivussa korttitilin täyttymisen vuoksi. == Lähteet == Luokka:Englantilaiset jalkapalloilijat Luokka:Vuonna 2000 syntyneet Luokka:Elävät henkilöt
Eberechi Eze

Eberechi Oluchi Eze (s. 29. kesäkuuta 1998 Lontoo) on englantilainen jalkapalloilija, pelipaikaltaan hyökkäävä keskikenttäpelaaja. Hän edustaa Englannin Valioliigassa pelaavaa Crystal Palacea ja on pelannut Englannin A-maajoukkueessa vuodesta 2023. Eze pelasi Arsenalin, Fulhamin, Readingin ja Millwallin juniorijoukkueissa kunnes siirtyi Queens Park Rangersiin vuonna 2016. Hän pääsi pelaamaan edustusjoukkueessa ensimmäisen kerran tammikuussa 2017 FA Cupin ottelussa Blackburn Roversia vastaan mutta avasi liigauransa lainasopimuksella kakkosliigassa Wycombe Wanderersin joukkueessa kauden 2017–2018 alkupuoliskolla pelaamalla 20 ottelua ja tekemällä viisi maalia. Kauden jälkipuoliskolla hän pelasi mestaruussarjassa QPR:n joukkueessa 16 ottelua ja teki niissä kaksi maalia. Kaudella 2018–2019 Eze pelasi 42 mestaruussarjaottelua ja teki niissä neljä maalia. Seuraavalla kaudella hän pelasi joukkueensa kaikki 46 mestaruussarjaottelua avauskokoonpanossa ja teki niissä 14 maalia. Eze siirtyi elokuussa 2020 Valioliigassa pelaavaan Crystal Palaceen. Hän pelasi kaudella 2020–2021 liigassa 34 ottelua ja teki niissä neljä maalia. Kauden lopussa ilmenneet akillesjänneongelmat pitivät hänet poissa kentiltä seuraavan kauden alussa, ja hän pelasi koko kauden aikana vain 13 liigaottelua, joissa hän teki yhden maalin. Kaudella 2022–2023 hän pelasi joukkueensa kaikki 38 valioliigaottelua, joissa hän oli 30 kertaa avauskokoonpanossa ja teki kymmenen maalia. Kaudella 2023–2024 hän pelasi 27 valioliigaottelua ja teki niissä 11 maalia. Eze pelasi Englannin alle 20- ja alle 21-vuotiaiden maajoukkueissa. Hän pelasi alle 21-vuotiaiden EM- kilpailuissa 2021 joukkueensa kaikki kolme ottelua ja teki maalin Kroatiaa vastaan. Hän pelasi ensimmäisen A-maaottelunsa kesäkuussa 2023 EM-karsinnassa Maltaa vastaan. Hän kuului hopeaa saavuttaneeseen Englannin joukkueeseen EM- kilpailuissa 2024 ja pelasi viidennen A-maaottelunsa tullessaan vaihdosta kentälle EM-kilpailujen toisessa alkulohko-ottelussa Tanskaa vastaan. Hän tuli vaihdosta kentälle myös neljännesvälierässä Slovakiaa ja puolivälierässä Sveitsiä vastaan. == Lähteet == Luokka:Englantilaiset jalkapalloilijat Luokka:Vuonna 1998 syntyneet Luokka:Elävät henkilöt
Tähkäsääski

Tähkäsääski (Sitodiplosis mosellana) on äkämäsääskien (Cecidomyiidae) heimoon kuuluva sääskilaji. Aikuinen tähkäsääski on 1,5–2,5 millimetrin mittainen ja väriltään sitruunankeltainen. Lajin toukat ovat pari millimetriä pitkiä, ja niiden väri vaihtelee vaaleasta oranssinpunaiseen. Syksyllä toukat pudottautuvat maahan ja ryömivät multaan talvehtimaan. Tähkäsääsket talvehtivat koteloina maassa noin 5–10 cm:n syvyydessä, josta ne nousevat keväällä pintaan. Sääsket aikuistuvat tehoisan lämpösumman saavutettua arvon 400.Tähkäsääski (Sitodiplosis mosellana), Maa- ja elintarviketalouden tutkimuskeskus (MTT) Tähkäsääski on vehnän tuholainen. Sen vioittamista jyvistä pahimmillaan puolet voi surkastua vioituksesta, jolloin vioittuneet jyvät jäävät surkastuneiksi ja niiden laatu jää heikoksi. Toukat vioittavat kukkapohjaa ja kehittyvää jyvää liuottamalla sitä sylkensä avulla. Tähkäsääsken torjunnassa voidaan käyttää puinnin jälkeistä olkien polttamista, viljelyalueen vaihtelua ja kemialliseen torjuntaan sopivia pyretroideja esimerkiksi tehoaineina esfenvaleraatti (Sumi Alpha) tai alfa-sypermetriini (Fastac).Tähkäsääski (Sitodiplosis mosellana), Farmit.net == Lähteet == == Aiheesta muualla == * Taxonomy – Sitodiplosis mosellana, UniProt * Semiochemicals of Sitodiplosis mosellana, the Orange wheat blossom midge, PheroBase Luokka:Äkämäsääsket Luokka:Tuhohyönteiset
Cheick Doucouré

Cheick Oumar Doucouré (s. 8. tammikuuta 2000 Bamako) on malilainen jalkapalloilija, pelipaikaltaan puolustava keskikenttäpelaaja. Hän edustaa Englannin Valioliigassa pelaavaa Crystal Palacea ja on pelannut Malin maajoukkueessa vuodesta 2018. Doucouré siirtyi kotimaastaan ranskalaisseura Lensiin helmikuussa 2018. Hän nousi Lensin edustusjoukkueeseen kaudella 2018–2019. Hän pelasi kahdella ensimmäisellä kaudella Ligue 2:ssa 48 ottelua ja teki niissä kolme maalia. Kausilla 2020–2022 hän pelasi Ligue 1:ssä 67 ottelua ja teki niissä kolme maalia. Hän siirtyi kesällä 2022 englantilaisseura Crystal Palaceen, jossa hän pelasi kaudella 2022–2023 Valioliigassa 34 ottelua, kaikki avauskokoonpanossa. Doucouré pelasi Malin alle 17-vuotiaiden maajoukkueessa ikäluokan MM-kilpailuissa 2017 joukkueen sijoittuessa neljänneksi. Hän pelasi ensimmäisen A-maaottelunsa marraskuussa 2018 Afrikan-mestaruuskilpailujen karsinnassa Gabonia vastaan. Afrikan- mestaruuskilpailuissa 2019 hän pääsi kentälle vaihdosta yhdessä ottelussa. == Lähteet == Luokka:Malilaiset jalkapalloilijat Luokka:Vuonna 2000 syntyneet Luokka:Elävät henkilöt
J. C. Chandor

Jeffrey McDonald Chandor (s. 24. marraskuuta 1973 Morristown, New Jersey, Yhdysvallat),J.C. Chandor, Rotten Tomatoes, viitattu 24.6.2023. joka tunnetaan paremmin nimellä J. C. Chandor, on yhdysvaltalainen elokuvaohjaaja, -käsikirjoittaja ja -tuottaja. Hän sai parhaan alkuperäisen käsikirjoituksen Oscar-ehdokkuuden elokuvasta Margin Call (2011).The 84th Academy Awards | 2012, Oscars.org, viitattu 24.6.2023. == Elämä == Chandor kasvoi New Yorkissa ja Lontoossa. Hän valmistui kandidaatiksi Yhdysvaltain tutkimuksesta ja elokuvatutkimuksesta College of Wooster -yliopistossa Ohiossa vuonna 1996. Hän on lisäksi opiskellut elokuvatuotantoa New Yorkin yliopistossa.J.C. Chandor - Producer / Writer / Director, CounterNarrative, viitattu 24.6.2023.Libba Smith: J.C. Chandor creates film for Robert Redford, The Wooster Voice, 28.9.2012, viitattu 26.6.2023. == Filmografia == Vuosi Suomenkielinen nimi Alkuperäinen nimi Tehtävät 2011 Margin Call Margin Call Ohjaaja, käsikirjoittaja 2013 All Is Lost All Is Lost Ohjaaja, käsikirjoittaja 2014 Väkivallan vuosi A Most Violent Year Ohjaaja, käsikirjoittaja, tuottaja 2018 Viper Club Viper Club Tuottaja 2019 Triple Frontier Triple Frontier Ohjaaja, käsikirjoittaja 2023 Kraven the Hunter Kraven the Hunter Ohjaaja == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1973 syntyneet Luokka:Elävät henkilöt
Kansan unioni

Kansan unioni (ransk. Nouvelle Union populaire écologique et sociale, NUPES tai Nupes, uusi ekologinen ja sosiaalinen kansan unioni) on ranskalainen poliittinen liittouma, jota johtaa pitkän linjan vasemmistopoliitikko Jean-Luc Mélenchon. Vasemmistoliittouma koostuu Mélenchonin ennen liittouman perustamista johtamasta vasemmistopuolueesta, sosialisteista, vihreistä ja kommunisteista. Liittouma perustettiin vuoden 2022 Ranskan presidentinvaalin jälkeen. Liittouma pyrki tekemään Mélenchonista maan pääministerin kesäkuussa 2022 järjestetyissä parlamenttivaaleissa. Parlamenttivaaleissa NUPES sijoittui toiseksi suurimmaksi. ==Lähteet== Luokka:Ranskan politiikka
Tiiligotiikka

Tiiligotiikka on tiiltä rakennusaineena käyttävä goottilainen rakennustyyli.Tiiligotiikka Tietosanakirja. Osa 9, palsta 1575. Tietosanakirja-osakeyhtiö 1917 Usein tiiligotiikalla () tarkoitetaan etenkin Pohjois-Saksassa ja Itämeren maissa esiintyvää tiiliarkkitehtuuria. Lyypekin Mariankirkko on tunnetuimpia esimerkkejä tiiligotiikasta. Tiiligotiikka levisi Saksalaisen ritarikunnan mukana Baltian maihin, jossa yksi esimerkki tiiligotiikasta on Tallinnan Nigulisten kirkko.Jokinen ja Honkala 2000, s. 246 Oman, itsenäisen ryhmänsä tiiligotiikka muodostaa Pohjois-Saksan tasangolla ja muissa eteläisen Itämeren ympärillä olevissa maissa (balttilainen ryhmä), joissa se varhaisempaan romaaniseen tyylikehitykseen liittyvänä saa tiukan, arvokkaan luonteen. Kirkkorakenteessa katedraalityyppi vaimenee muuhun saksalaiseen kirkkorakentamiseen verrattuna porvarillisen yksinkertaiseksi. Suosittu kirkkomuoto on hallirakenne, josta triforiumit häviävät ja jossa säästäen jäsennellyt, pyöreät tai monisivuiset pilarit usein kannattavat tähtiholvia. Raskaat, nelikulmaiset tornirungot päättyvät korkeisiin kahdeksansivuisiin tornikekoihin, jotka aina ovat puusta. Kevyiden holvien vuoksi tukijärjestelmä vähemmän tärkeänä yksinkertaistuu tai, kuten ikkunoiden ruusustokin, usein kokonaan puuttuu. Sistersiläinen tasapäätteinen kuori on yleinen. Täysin koruttomana tämä balttilainen tiiligotiikka ei ajan oloon kuitenkaan pysynyt, vaan käyttämällä lasitettuja muototiiliä, tummia tiilinauhoja sekä rappausta paikoitellen (esimerkiksi seinäkomeroiden, korkeiden räystäsfriisien ja umpigallerioiden pohjissa) pyritään luomaan hiekkakiviveistosten kanssa kilpailevaa dekoratiivista komeutta. Etenkin päädyt muodostuvat maalauksellisen runsaiksi. Tyylin varhaisempia töitä on Lyypekin 1270–1310 basilikaksi rakennettu Mariankirkko. Muita tyyliä edustavia merkittäviä kirkkoja on esimerkiksi Lüneburgissa, Rostockissa, Wismarissa, Stralsundissa ja Doberanissa. Lisäksi tyyliä edustavat Lyypekin ja Stralsundin raatihuoneet, Saksalaisen ritarikunnan Malborkin linna Puolassa, Lyypekin Holstentor ja Stendalin Uenglinger Tor ja monet muut sekä useat kirkolliset ja maalliset rakennukset Pohjois-Saksassa, Baltiassa, Tanskassa, Etelä-Ruotsissa, Alankomaissa ja Belgiassa. Tiiligotiikassa käytettyjä tiiliä: Ziegelmauer.jpg|Tiiliseinän "munkkilimitys" Formstein1.JPG|Muototiili Germany Luebeck townhall bricks (detail).JPG|Lasitettu tiili Formstein glasiert.JPG|Musta lasitus muototiilessä == Lähteet == *Jokinen, Teppo ja Honkala, Liisa: Arkkitehtuurin sanakirja. WSOY 2000. ISBN 951-0-24579-8 === Viitteet === ==Aiheesta muualla== Luokka:Gotiikka
Perola (muuripata)

Perola on suuri raudasta tai messingistä valmistettu kulho tai astia, jota voidaan käyttää esimerkiksi korkin valmistuksessa, kalastajien verkkojen värjäämisessä, sianruoan keittämisessä, silkkikotelon lämmittömisessä lankatehtaissa tai suurten määrien ruoan valmistamisessa. == Historia ja käyttö == Perola muurattiin tiiliseinään, joka oli noin metrin korkeudessa tulipesästä. Tulipesä, jonne johtivat tiiliset portaat, olivat perolan alla. Perolaa ympäröi kahden metrin korkuinen seinä, johon oli kiinnitetty tanko, josta roikkui köysi. Tämä mahdollisti korkin hallinnan perolan sisällä. Savupiippu johti tulipesästä ylös seinän yläpuolelle, ja joskus oli olemassa erityinen aukko polttopuun tuomista varten. Perolaa käytettiin laajalti korkkiteollisuudessa.Henkilö, joka kiehutti korkkipannuja perolassa, kutsuttiin "bullidoriksi". Tämä oli erikoisammatti, joka vaati taitoa. Bullidorin tehtäviin kuului myös tulen sytyttäminen tulipesään, korkinippujen valmistaminen ja kypsän korkin varastointi sopivaan tilaan. Perolat olivat käytössä Kataloniassa 1700-luvulta alkaen ja niiden käyttö väheni 1950-luvulla, kun korkkiteollisuus alkoi keskittyä suurille tehtaille. Monet perolat poistettiin käytöstä ja niiden metalli myytiin. Nykyään jäljellä on vain joitakin perolan rakenteita, usein huonossa kunnossa tai tuhoutuneena. == Kulttuurinen merkitys == Perolan roolia yhteisössä on kuvattu esimerkiksi kappaleessa "Tango de la perola" Se kuvaa perolan monipuolista käyttöä kyläyhteisössä. Suomalaisessa kulttuurissa vastaava esine on esimerkiksi saunan muuripata tai suuret keittoastiat, joita käytetään yhteisön ruokailujen järjestämisessä. == Lähteet == Luokka:Astiat Luokka:Tulisijat Luokka:Säiliöt
Perola

Perola voi tarkoittaa muun muassa: == Sukunimi == * Kaarina Perola (o.s. Hänninen, s. 1944), suomalainen teatteriohjaaja ja näyttelijä * Markus Perola (s. 1966), suomalainen lääkäri ja tutkimusprofessori == Tulisija == * Perola, muuripata, suuri raudasta tai messingistä valmistettu kulho tai astia. Luokka:Luettelot henkilöistä sukunimen mukaan
Eleanor

Eleanor () on englanninkielinen naisen etunimi. Se on muunnelma oksitaaninkielisestä nimestä Alienòr.Eleanor, Behind the Name, viitattu 24.6.2023. Suomessa etunimi Eleanor on vuoteen 2023 mennessä annettu yhteensä alle 456 naiselle ja alle viidelle miehelle.Nimipalvelu, Digi- ja väestötietovirasto, viitattu 24.6.2023. == Tunnettuja Eleanor-nimisiä == * Eleanor of Aquitaine (; 1122–1204), Ranskan ja Englannin kuningatar ja Akvitanian herttuatar * Eleanor of Castile (; 1241–1290), Englannin kuningatar * Eleanor of Provence (; 1223–1291), Englannin kuningatar * Eleanor Alberga (s. 1949), jamaikalainen säveltäjä ja pianisti * Eleanor Boardman (1898–1991), yhdysvaltalainen näyttelijä * Eleanor Catton (s. 1985), uusiseelantilainen kirjailija ja käsikirjoittaja * Eleanor Columbus (s. 1989), yhdysvaltalainen näyttelijä * Eleanor Coppola (1936–2024), yhdysvaltalainen elokuvantekijä ja käsitetaiteilija * Eleanor Farjeon (1881–1965), englantilainen kirjailija * Eleanor Fortescue-Brickdale (1872–1945), englantilainen taidemaalari * Eleanor Garatti (1909–1998), yhdysvaltalainen uimari ja olympiavoittaja * Eleanor Helin (1932–2009), yhdysvaltalainen tähtitieteilijä * Eleanor Hibbert, Victoria Holt (1906–1993), brittiläinen kirjailija * Eleanor Holm (1913–2004), yhdysvaltalainen uimari * Eleanor Jarman (1904–?), yhdysvaltalainen vankikarkuri ja ryöstäjä * Eleanor Logan, Elle Logan (s. 1987), yhdysvaltalainen soutaja * Eleanor Marx (1855–1898), saksalais-brittiläinen kirjailija, aktivisti ja kääntäjä * Eleanor Holmes Norton (s. 1937), yhdysvaltalainen poliitikko * Eleanor Parker (1922–2013), yhdysvaltalainen näyttelijä * Eleanor Patterson (s. 1996), australialainen korkeushyppääjä * Eleanor H. Porter (1868–1920), yhdysvaltalainen kirjailija * Eleanor Powell (1912–1982), yhdysvaltalainen näyttelijä ja tanssija * Eleanor Marie Robertson, Nora Roberts (s. 1950), yhdysvaltalainen kirjailija * Eleanor Roosevelt (1884–1962), yhdysvaltalainen ihmisoikeusaktivisti ja diplomaatti sekä Yhdysvaltain ensimmäinen nainen * Eleanor Sokoloff (1914–2020), yhdysvaltalainen pianopedagogi ja pianisti * Eleanor Tomlinson (s. 1992), englantilainen näyttelijä ja laulaja Kuvitteellisia henkilöitä: * Eleanor, hahmo Franz Ferdinandin laulussa Eleanor Put Your Boots On * Eleanor Abernathy, Hullu kissanainen, suuren kissalauman kanssa elävä vanhahko nainen tv-sarjassa Simpsonit * Eleanor Rigby, hahmo The Beatlesin laulussa Eleanor Rigby * Eleanor Rigby, hahmo elokuvassa The Disappearance of Eleanor Rigby * Eleanor Shellstrop, hahmo televisiosarjassa The Good Place == Lähteet == Luokka:Etunimet
Pikaluistelu talviuniversiadeissa 1968

Vuoden 1968 talviuniversiadien pikaluistelutapahtumat kilpailtiin Innsbruckissa. == Miesten pikaluistelu == Laji Kultaa Aika Hopeaa Aika Pronssia Aika 500 m Erhard Keller 40.2 Keiichi Suzuki 40,6 Takayuki Hida 41,8 1 500 m Aleksandr Tšekulajev 2.10,6 Valeri Bajonov 2.13,0 Pekka Halinen 2.14,2 3 000 m Aleksandr Tšekulajev 4.37,2 Pekka Halinen 4.41,8 Anatoli Nohrin 4.42,7 5 000 m Aleksandr Tšekulajev 7.56,8 Anatoli Nohrin 8.08,5 Yoshiaki Demachi 8.08,5 Luokka:Talviuniversiadit 1968
Tinapaperi

Tinapaperi eli lehtitina tai stannioli (< = tina) on hyvin ohueksi levyksi valssattua tinaa. Lehtitinan paksuus on noin 0,1–0,3 millimetriä. Aiemmin tinapaperi sisälsi usein myös vähän vaskea tai lyijyä.Stannioli, Tietosanakirja. Osa 9, palsta 7. Tietosanakirja-osakeyhtiö 1917 Tinapaperia käytetään muun muassa käärepaperina, kun säilytetään helposti kuivuvia aineita. Sitä on käytetty myös amalgaamipeilien valmistukseen.Stannioli, Tietosanakirja. Osa 9, palsta 7. Tietosanakirja-osakeyhtiö 1917 Tinapaperia käytettiin ennen toista maailmansotaa yleisesti. Tinapaperi voi antaa makua elintarvikkeeseen, jos sitä käytetään kääreenä.Difference between Aluminum Foil and Tin Foil Differencebetween.com. Viitattu 24.6.2023 Tinapaperilla tarkoitetaan nykyisin yleensä alumiinifoliota, joka on halvempaa. Alumiinifolion käyttöä puoltaa myös se, ettei se tinapaperin tavoin sisällä haitallisia epäpuhtauksia kuten lyijyä.Bladmetall, Nordisk familjebok, osa 3, palsta 626. Uggleupplagan. Nordisk familjeboks förlags 1951 Jätelajittelussa tinapaperin oikea paikka on metallinkeräys.Tinapaperi Salpakierto. Viitattu 24.6.2023 ==Katso myös== * Lehtimetalli == Lähteet == Luokka:Tina Luokka:Pakkaustekniikka Luokka:Keittiövälineet
Pohjoismaiset hiihtolajit talviuniversiadeissa 1968

Pohjoismaiset hiihtolajit vuoden 1968 talviuniversiadeissa kilpailtiin Innsbruckin ympäristössä Tirolissa.. == Miesten hiihto == Laji Kultaa Aika / tulos Hopeaa Aika / tulos Pronssia Aika / tulos 15 km Jon Hoias Jevgeni Platunov Anatoli Zaharov 4 x 10 km Neuvostoliitto Jevgeni Platunov Anatoli Zaharov NN Aleksandr Silajev Japani Suomi Kanerva Keijo Muukka Raimo Kallio Kari Nikkinen Suomalaismenestys: 15 km: 15. Kari Nikkinen, 20. Raimo Kallio, 26. Keijo Muukka == Naisten hiihto == Laji Kultaa Aika / tulos Hopeaa Aika / tulos Pronssia Aika / tulos 10 km Janna Jelistratova Ljubov Mentšikova Lidija Doronina 3 x 5 km Neuvostoliitto Janna Jelistratova Ljubov Mentšikova Lidija Doronina Puola Krystyna Turowska Teresa Merena Maria Krok Tšekkoslovakia == Miesten yhdistetty == Laji Kultaa Aika / tulos Hopeaa Aika / tulos Pronssia Aika / tulos Yhdistetty Masatoshi Sudo Hiroshi Itagaki Antonin Kucera == Miesten mäkihyppy == Laji Kultaa Aika / tulos Hopeaa Aika / tulos Pronssia Aika / tulos Yhdistetty Hiroshi Itagaki Masakatsu Asari Yukio Kasaya ==Lähteet== * WU Statistics 1960-2015_FISU.pdf Luokka:Talviuniversiadit 1968 Luokka:Itävallan hiihto Luokka:Seefeld in Tirol
Robertsin oireyhtymä

Robertsin oireyhtymä on erittäin harvinainen oireyhtymä, joka aiheuttaa hidastuneen pituuskasvun ja erilaisia epämuodostumia. Lähes puolilla oireyhtymään kuuluu myös kehitysvamma.Johanna Rintahaka, Robertsin oireyhtymä Tukiliitto 6.3.2023, viitattu 25.6.2023 Robertsin oireyhtymän yhteydessä esiintyviä epämuodostumia pään ja kaulan alueella ovat mikrokefalia, poskiluun ja nenän vajaakehittyneisyys, silmien ulospäin pullistuminen ja etäinen sijainti toisistaan, kaihi, leuan ja korvien pienuus sekä huuli- ja suulakihalkio. Mikrokefalia on usein ollut vaikea-asteisempi oireyhtymästä kärsivillä pojilla kuin saman diagnoosin saaneilla tytöillä. Myös raajoissa esiintyy poikkeavuuksia, joista oleellisin on fokomelia, jossa raajat jäävät hyvin lyhyiksi. Etenkin kädet voivat olla molemminpuolisesti surkastuneet; sormissa ja varpaissa voi esiintyä erilaisia poikkeavuuksia, kuten peukaloiden alikehittyneisyys tai puuttuminen. Robertsin oireyhtymään liittyy lisäksi sydämen epämuodostumia, munuaisten kystisyyttä, ihon hemangioomia ja peniksen tai klitoriksen poikkeuksellinen suurikokoisuus. Robertsin oireyhtymä periytyy peittyvästi autosomissa ja johtuu kromosomin 8 ESCO2-geenin mutaatiosta. Oireyhtymän hoito on oireenmukaista ja voi sisältää esimerkiksi kirurgiaa sekä fysio-, puhe- ja toimintaterapiaa. Oireyhtymään liittyy usein huono ennuste. Osa potilaista kuolee jo varhain sydämen ja munuaisten epämuodostumien johdosta, mutta lievemmästä taudinkuvasta kärsivät voivat saavuttaa aikuisuuden. Robertsin oireyhtymän kuvasi ensimmäisenä vuonna 1919 John Bingham Roberts. Oireiston taustalla oleva geenimuutos saatiin selville vuonna 1995. Tapauksia on maailmanlaajuisesti tullut tietoon vähemmän kuin 150 (2023). == Lähteet == Luokka:Oireyhtymät Luokka:Perinnölliset sairaudet